Skokkhópur Hauka efnir til eins af fyrstu utanvegahlaupum sumarsins 2013 og verður hlaupið um uppland Hafnarfjarðar annan í Hvítasunnu , þann 20. maí 2013 . Hlaupið verður einkar glæsilegt þar sem hlaupið verður um stórkostlega náttúrperlu . Upplagt er að nota hlaupið til undirbúnings fyrir stóru hlaup sumarsins . Tími og staðurMánudagurinn 20. maí 2013 - Annar í Hvítasunnu kl. 10.00 . Start og markLagt af stað frá Ásvöllum og komið þar í mark aftur . Tímataka með klukku VerðlaunVegleg verðlaun fyrstu þrjú sæti hjá körlum og konum en einnig ýmis útdráttarverðlaun . HlaupaleiðinHlaupið er 17,5 km og er hlaupið frá Ásvöllum , um Ástjörn að norðanverðu , um Hádegisskarð og síðan eftir Skógarstíg sem er tengileið milli Ástjarnar og skógræktar við Hvaleyrarvatn . Þar er gott útsýni . Leiðin liggur ofan við skógarreitinn í áttina að Sandvík Hvaleyrarvatns . Meginhluti stígsins er góður en smá partur af honum er þó grýttur . Frá honum er síðan farin skemmtilegur skógarstígur u.þ.b 1 km langur sem liggur um Höfðaskóg , hlíðarnar norðan Hvaleyrarvatns . Komið niður í Sandvík , þá er hlaupið á góðum stíg á bökkum Hvaleyrarvatns og síðan aftur til baka um Skógarstíginn milli Hvaleyrarvatns og Ástjarnar . Leiðin er einstaklega falleg þar sem hlaupið er um einstakt landslag með miklu útsýni .